Source: http://enviroportal.sk/pytate-sa/odpad?reaction=4803&pid=12442
Timestamp: 2018-07-21 19:24:46+00:00
Document Index: 5666308

Matched Legal Cases: ['§98', '§98', '§ 98', '§ 98', '§ 98', '§ 14', '§ 97', '§ 89', '§ 98', '§ 97', '§ 97']

Registácia §98
Prosím Vás ako je to s registráciou na prepravu ostatných odpadov, ale v prípade že sa jedná o neziskovú organizáciu, ktorá to má uvedené v zriaďovacej listine.
RE:Registácia §98
Dobrý deň, povinnosť zaregistrovať sa podľa § 98 ods. 4-dopravca odpadu pre vlastnú potrebu zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) majú subjekty prevádzkujúce činnosť na základe voľnej živnosti „Podnikanie v oblasti nakladania s iným ako nebezpečným odpadom“ a/alebo viazanej živnosti „Podnikanie v oblasti nakladania s nebezpečným odpadom“ (t.j. sú oprávnené podľa zákona č. 513/199 Zb., Obchodný zákonník v znení neskorších predpisov, prípadne podľa zákona č. 455/1991 Zb. o živnostenskom podnikaní (živnostenský zákon) ). Zaregistrovať sa podľa § 98 ods. 4-dopravca odpadu pre cudziu potrebu zákona o odpadoch sú povinní dopravcovia odpadu, ktorí majú oprávnenie podľa príslušného všeobecne záväzného právneho predpisu pre oblasť dopravy (napr. zákon č. 56/2012 Z. z. o cestnej doprave v znení neskorších predpisov, zákon č. 514/2009 Z. z. o doprave na dráhach v znení neskorších predpisov). Vzhľadom na to, že nezisková organizácia nevykonáva žiadnu z uvedených činností (nevykonáva žiadnu podnikateľskú činnosť), povinnosť registrácie podľa § 98 zákona o odpadoch sa na neziskovú organizáciu nevzťahuje. (Povinnosť registrovať sa ako dopravca odpadu sa nevzťahuje sa ani na obce, ktoré prepravujú, resp. zbierajú odpad vo svojom katastri za účelom plnenia povinností podľa zákona o odpadoch a nie ako svoj predmet podnikania.) Mgr. Dáša Uhliarová, odbor odpadového hospodárstva, MŽP SR
zoznam skládok SR
Zoznam skládok odpadov prevádzkovaných v Slovenskej republike v roku 2017 bol zverejnený 9.7.2018 na http://www.minzp.sk/oblasti/odpady-obaly/skladkovanie-odpadov/informacie/ bez relevantných údajov z evidenčných listov skládok , bez kompletných vecných údajov o skládke a o využívaní skládky. Ďakujem.
Dobrý deň, v dôvodovej správe k návrhu "aplikačnej" novely zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov sa uvádza: "Registrácii podliehajú dopravcovia odpadu, ktorí vykonávajú prepravu odpadu pre cudziu potrebu v rámci svojej profesionálnej činnosti, t. j. v rámci predmetu podnikateľskej činnosti charakteru „preprava tovaru“ alebo „nákladná doprava“, a to na základe predloženia oprávnenia podľa osobitného predpisu, ako je napr. povolenie podľa zákona č. 56/2012 Z. z. o cestnej doprave v znení neskorších predpisov. Ďalej registrácii podliehajú dopravcovia odpadu, ktorí vykonávajú prepravu odpadu pre vlastnú potrebu (vlastnými alebo prenajatými vozidlami) v rámci svojej profesionálnej činnosti, t. j. v rámci predmetu podnikateľskej činnosti „nakladanie s nebezpečným odpadom“ alebo „nakladanie s iným ako nebezpečným odpadom“, pričom túto skutočnosť preukáže predložením výpisu z obchodného alebo živnostenského registra. Na bežných pôvodcov, ktorí prepravujú odpad za účelom plnenia povinností podľa § 14 zákona o odpadoch (vezú vlastný odpad) a nevykonávajú podnikateľskú činnosť „nakladanie s nebezpečným odpadom“ alebo „nakladanie s iným ako nebezpečným odpadom“, sa povinnosť registrácie nevzťahuje. Povinnosť registrácie sa nevzťahuje na dopravcov odpadu, ktorým bol udelený súhlas podľa § 97 ods. 1 alebo autorizácia podľa § 89 ods. 1." Z vyššie uvedeného vyplýva, že v prípade, že vykonávate prepravu odpadu (pre cudziu potrebu alebo vlastnú potrebu) ako podnikateľskú činnosť, vyplýva pre vás povinnosť registrácie podľa § 98 zákona č. 79/2015 Z. z. o odpadoch a o doplnení niektorých zákonov v znení neskorších predpisov. Avšak v prípade, že prepravujete ročne väčšie množstvo ako 1 tona nebezpečných odpadov, je potrebné mať udelený súhlas podľa § 97 ods. 1 zákona o odpadoch a v tomto prípade už registrácia nie je potrebná. Súhlas podľa § 97 ods. 1 písm. f) zákona o odpadoch sa neudeľuje dopravcovi odpadu pre cudziu potrebu, ktorí nie je „prepravcom“ v zmysle tohto ustanovenia (nie je pôvodcom ani plným držiteľom, nie je odosielateľom ani príjemcom) Dovoľujeme si Vás požiadať, aby ste túto odpoveď považovali za informatívnu a neodvolávali sa na ňu v prípade rozdielneho názoru iných osôb. S pozdravom Ing. I. Novikmecová, SAŽP